امریکانین پرزیدنتی دونالد ترامپ اؤلکه‌سیندکی ونزوئلا ایله عایید بوتون آکتیو‌لرین دوندورولماسی ایله باغلی پرزیدنت فرمانینی ایمضالادی.
آغ ائو ترامپین ایمضالادیغی ونزوئلایا دایر پرزیدنت فرمانینی ایجتیمایتله بؤلوشدو.
"ونزوئلا دؤولتی‌نین آکتیو‌لری‌نین دوندورولماسی" باش‌لیغی ایله یاییلان فرماندا: "ونزوئلانین امریکا-داکی بوتون آکتیو‌لری و بو آکتیو‌لره داخیل اولان بوتون قازانج‌لاری بلوک لاشدیریلمیش‌دیر، بون‌لار ترانسفر ائدیله، ایخراج ائدیله، گئری چکیله، و یا ساتیلا بیلینمز" ایفاده‌لری ایشلدیلیر.
ترامپ رهبرلیگی ونزوئلا حاکمیتینه قارشی "ایقتیصادی بلوکادا"نین تطبیق اولوناجاغی بیلدیریلن بو آددیملا کاراکاس‌دان حیاتا کئچیریله بیلینه‌جک بوتون ایقتیصادی عملیات‌لارین قارشی‌سینی تامامیله آلدی.
دیگر طرف‌دن، عینی فرمانلا ونزوئلا صلاحیت‌لی‌لری ایله اینسانی یاردیم‌دان باشقا بوتون عملیات‌لار محدودلاشدیریلدی.
امریکا رهبرلیگی ونزوئلا پرزیدنتی نیکولاس مادورونون حاکمیتینی قانونی حساب ائتمه‌ین و اؤزونو موقتی دؤولت باشچی‌سی اعلان پارلامئنت صدری خوان گوایدونون باشچی‌لیق ائتدیگی موخالیف‌لره آچیق دستک وئریر.
امریکا تاریخینده ان جدی سیاسی بحران کئچیرن ونزوئلانی دفعه‌لرله حربی موداخیله ایله حده‌له‌ییب.
